b'\n_START_ARTICLE_\nDe\xc5\xbeelni glavar\n_START_PARAGRAPH_\nDe\xc5\xbeelni glavar,  de\xc5\xbeelna glavarka je v sodobnem \xc4\x8dasu funkcija  predsednika vlade avstrijskih zveznih de\xc5\xbeel in najvi\xc5\xa1ji predstavnik de\xc5\xbeele. Danes se ta izraz uporablja zlasti za predsednike pokrajinskih vlad v Avstriji, Ju\xc5\xbeni Tirolski in v Trentinu. Ta funkcija ustreza funkciji nem\xc5\xa1kega predsednika vlade._NEWLINE_V Avstrijskem cesarstvu (vendar ne na Mad\xc5\xbearskem) je bil de\xc5\xbeelni glavar med leti 1861 do 1918 naslov  predsednika de\xc5\xbeelnega zbora Kronske de\xc5\xbeele, razen v Spodnji Avstriji, \xc4\x8ce\xc5\xa1ki in v Galiciji, kjer so uporabljali naslov De\xc5\xbeelni mar\xc5\xa1al. De\xc5\xbeelni glavar je tudi predsedoval De\xc5\xbeelnemu odboru. To je bil izvr\xc5\xa1ni organ De\xc5\xbeelnega zbora in velja za predhodnika dana\xc5\xa1njih de\xc5\xbeelnih vlad. "De\xc5\xbeelnega glavarja" je osebno izbral in imenoval cesar izmed \xc4\x8dlanov de\xc5\xbeelnega zbora.'